Segura de los Banyos

Este articlo ye sobre un municipio aragonés en a provincia de Teruel; ta atros usos, se veiga Segura.

Segura de los Banyos (Segura de los Baños en castellano) ye una villa y municipio aragonés de la provincia de Teruel, situato en la comarca de las Cuencas Meneras. La suya población yera de 39 habitants (2014), en una superficie de 54,6 km².

 Cheografía 
Ye situato a lo sud de la Muela d'Anadón, en lo interfluvio que bi ha entre los ríos Segura (afluent de lo río Martín) y lo río Aguas. Lo nuclio habitato ye mes a man de lo río Segura, pero los Banyos de Segura son a 5 km, a cantos de lo río Aguas, tampoco guaire luent de lo naixedero. Los banyos s'aproveitan dende 1716. Lo balneario funcionó dica 1986.

 Mugas 
Lo suyo termin municipal muga con La Foz de la Viella, Vivel, Villanueva del Rebollar, con Torreciella, Salcediello, Anadón y Maicas.

 Toponimia 
Ye Segura, sin apelativo en las primicias de 1279-1280 y en lo fogache de 1495. L'orichen de lo nombre ye por la seguranza que daba esta villa fortificada con un castiello ya desapareixiu. L'orichen de l'apelativo ye por las auguas termals.

En textos medievals de lo sieglo XV trobamos una mayoría de microtoponimos en aragonés: Guillemo Iturbe Polo, Isabel Lorenzo Magallón: El sieglo XV en Muniesa y su entorno (1367-1503 Centro de Estudios Miguel de Molinos Canyada Santa Lucía de Salcediellyo, Sendero Bajo, El Puerto, El Cereso, Las Nogueras, La Figuera, Las Lomas, El Prado de las Canyadas, El Rubial, el Mas de Pero Thomas, La Forca, Prado el Ferrero, Río Aguas, La Vega de Segura.

Actualment trobamos La Planilla, Las Coronas, Barranco de la Calera, Barranco de la Cerrada, Lobera, La Atalaya, Sierra Pedregosa, Barranco del Manzanera y Barranco de Lobera. En la muga de lo termin municipal con Armiellas y Vivel trobamos una partida que no perteneixe a dengún de los dos municipios dita El Franco, por a on ye lo Cerro del Royo u Cabezo del Poyo, que en lo mapa de João Batista Labanha ye Cerro del Pueyo.

 Historia 
En 1489 perteneixeba a la sobrecullida de Mont Albán, pero en lo fogache de 1495 figura como una localidat de la sobrecullida de Daroca. María Isabel Falcón Pérez: Aportación al estudio de la población aragonesa a fines del siglo XV. Aragon en la Edad Media, nº5, 1983, p 259. ISSN 0213-2486.

Cuan lo exercito liberal de lo cheneral Espartero abanzaba ta Cantaviella, la fortaleza de Segura resistió muito tiempo contra unas tropas muito mes numerosas que la rodeyaban de tot.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 C. Aragón         1 Total                 3
 Alcaldes 
 Lista d'alcaldes Lechislatura Nombre Partiu politico1979–1983Pedro Gracia DomingoUCD1983–1987  1987–1991Juan Calpe Valiente PP1991–1995Juan Calpe ValientePP1995–1999Eladio Marzo OroPP1999–2003Eladio Marzo Oro PP2003–2007Pedro Millán Ferreruela PP2007–2011Pedro Millán Ferreruela PAR2011–2015Ernesto Ferreruela CalvoCompromiso con Aragón2015–2019Ernesto Ferreruela CalvoCompromiso con Aragón2019–2023José Antonio Martín BellésPSOE2023–2027 Jose Antonio Martin Belles  Consulta el listado de alcaldes que han sido proclamados en Aragón en Heraldo de Aragón PSOE

 Puestos d'intrés 
 balneario de Segura de los Banyos.
 Restas d'o castiello.
 Ilesia de Sant Chuan Baptista.
 Ermita d'a Virchen de lo Pilar.

 Fiestas 
12 d'octubre, Virchen de lo Pilar.
Agosto, sant Chuan Baptista (patrón).

 Referencias 

*